Sentenza tal-Qorti tal-Ġustizzja (L-Għaxar Awla) tas-16 ta’ Ottubru 2014 — Il-Kummissjoni vs il-Ġermanja
(Kawża C‑100/13) 1(1)
“Nuqqas ta’ Stat li jwettaq obbligu — Moviment liberu tal-merkanzija — Leġiżlazzjoni ta’ Stat Membru li tirrikjedi li ċerti prodotti tal-kostruzzjoni li jkollhom fuqhom il-marka ta’ konformità ‘CE’ għandhom ikunu konformi ma’ regoli nazzjonali addizzjonali — Listi ta’ regoli tal-kostruzzjoni (‘Bauregellisten’)”
1.                     Rikors għal nuqqas ta’ twettiq ta’ obbligu — Rikors promotur — Espożizzjoni tal-ilmenti u l-motivi — Rekwiżiti proċedurali — Indikazzjoni tal-ilmenti preċiżi — Ammissibbiltà (Artikolu 258 TFUE; Regolamenti tal-persunal tal-Qorti tal-Ġustizzja, l-ewwel subparagrafu tal-Artikolu 21; Regoli tal-Proċedura tal-Qorti tal-Ġustizzja, Artikolu 120(ċ)) (ara l-punti 32-34)
2.                     Rikors għal nuqqas ta’ twettiq ta’ obbligu — Prova tan-nuqqas ta’ twettiq ta’ obbligu — Oneru li jaqa’ fuq il-Kummissjoni — Preżunzjonijiet — Allegazzjoni ta’ nuqqas ġeneralizzat li jwassal għal ksur strutturali jew sistematiku ta’ att ta’ dritt Komunitarju — Inammissibbiltà (Artikolu 258 TFUE; Direttiva tal-Kunsill 89/106, Artikoli 4(2), u 6(1)) (ara l-punti 36, 37, 39, 42)
3.                     Approssimazzjoni tal-leġiżlazzjonijiet — Prodotti għall-kostruzzjoni — Direttiva 89/106 — Rekwiżiti essenzjali — Implementazzjoni permezz ta’ regoli armonizzati — Prodotti li jkollhom fuqhom il-marka ‘CE’ — Preżunzjoni tal-adegwatezza għall-użu — Obbligu li jiġu osservati l-proċeduri ta’ kontestazzjoni tar-regoli armonizzati previsti mid-Direttiva — Adozzjoni mill-Istat Membru ta’ miżuri nazzjonali unilaterali li jirrestrinġu l-moviment liberu tal-prodotti ta’ kostruzzjoni konfromi mar-regola armonizzata — Nuqqas ta’ twettiq ta’ obbligu (Direttiva tal-Kunsill 89/106, Artikoli 4(2), 5, 6(1), u 21) (ara l-punti 51-58)
4.                     Dritt tal-Unjoni Ewropea — Implementazzjoni mill-Istati Membri — Kriterji ta’ evalwazzjoni — Qasam suġġett għal armonizzazzjoni eżawrjenti minn att ta’ dritt derivat — Evalwazzjoni abbażi biss tal-miżura ta’ armonizzazzjoni (Artikolu 34 TFUE) (ara l-punt 62)
Dispożittiv
1)
Billi imponiet, permezz ta’ listi ta’ regoli tal-kostruzzjoni msemmija mill-kodiċi tal-kostruzzjoni stabbiliti mil-Länder, għall-prodotti ta’ kostruzzjoni koperti mir-regoli armonizzati EN 681‑2:2000, “Siġilli elastomeriċi — Rekwiżiti ta’ materjal għal siġilli ta’ għekiesi ta’ pajpijiet użati f’applikazzjoni ta’ ilma u drenaġġ — Parti 2: Elastomeri termoplastiċi”, EN 13162:2008, “Prodotti għall-iżolazzjoni termika ta’ bini — Prodotti ta’ suf minerali (MW) magħmulin f’fabbrika — Speċifikazzjoni”, u EN 13241‑1, “Bibien u xtiebi industrijali, kummerċjali u ta’ garaxxijiet — Standard tal-prodott — Parti 1: Prodotti bla karatteristiċi ta’ reżistenza kontra n-nirien jew kontroll tad-duħħan”, u li jkollhom fuqhom il-marka “CE”, rekwiżiti addizzjonali għall-aċċess effettiv ta’ dawn il-prodotti fis-suq u l-użu tagħhom fit-territorju Ġermaniż, ir-Repubblika Federali tal-Ġermanja naqset mill-obbligi tagħha skont l-Artikoli 4(2) u 6(1) tad-Direttiva tal-Kunsill 89/106/KEE, tal-21 ta’ Diċembru 1988, dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini, kif emendata bir-Regolament (KE) Nru 1882/2003 tal-Parlament Ewropew u tal-Kunsill, tad-29 ta’ Settembru 2003.
2)
Ir-Repubblika Federali tal-Ġermanja hija kkundannata għall-ispejjeż.
1 –      ĠU C 114, 20.4.2013.